Nigeria Ramah Muslim Leh Kristian An Buai - Chinland Today Media\nNigeria Ramah Muslim Leh Kristian An Buai\nJanuary 22, 2010 3:20 am·0 comments\nUS Ah Minung Pariat Kapthat\nWashington Post Thuthangca in a tarlang nakah United State, Virginia State ih Appomattor khua ah mi pakhat Christopher Speight kum 39 micun Inn pakhat sungah minung 8 a kapthat tiah a tarlng. Palik pawlin an simnakah minung 7 ruangcu a kahnak Inn ah hmuh an siih, minung 1 cu siizung panpi a si hnu ah siizungah a thi tiah a tarlang. Palik bawipa Sergent Thomas in a sim nakah hi misual pahi hramlak ah a tlanhlo ih Palik leh National Guard Helicopter thawn dawi rero lai a siih kaihsuak an zum thu a sim. Hi misualpa hin Palik pawlih Helicopter zuanglai a kahsak ih Helicopter tidai bawn a kahkuai sak ruangah Palik pawlih Helicopter khal Emergency in hmun dangah a ttum. Hi misual,pahin ziangruangah hiti vekin thil a ti ticu theihfiang nak a um hrihlo Palik pawlin an dawi rero lai, A mithah mi pawl lakah a nupi leh a fapa khal an tel.\nTihni sunih si Nigeria ramih Muslim leh Kristian buainak ruangih minung thicu 193 an kimzo. Hi an buainak hi Muslim pawlin Kristian pawlih Biakinn fehlai an tibuai ruangah a siih, minung umnak Inn ziangmaw zat leh Kristian Biak Inn ziangmawzat khal urkang a si tiah State Police Commissioner, Grey Ayating cun a sim. Information and Communication Commissioner Gregory Yenlong in a sim nakah himi buainak ruangah mipi vangtlang minung 50,000 lenglo in an Inn leh lo an suahsanih, Himi buainak ruangah minung 35 kaih an si tiah a simih, Nigeria ramih bawmnak hnattuan tu Red Cross pawlin minung 50,000 an kilkhawi laithu khal an sim. Himi buainak in sosan lam a pan vivo lo nakdingah ram dangdang pawlcun Nigeria Cozah cu ttanla dingin an nawr rero lai. Nigeria ramah hin minung Million 150 hrawng an umih an ram saklam hi Muslim sakhua bia tamnak hmun a siih, an ram thlanglam ah Kristian an tam ve thung. Nigeria ram Cozah dinhmun khalah Muslim leh Kristian karlak ah buainak hi a suak deuh ringringih, kum 2008 November thla ih an ram hrilawk nak khalah Muslim Party pakhat All Nigeria Peoples Party(ANPP) pawlih Chritian People Democratic Party pawl an nehlo ruangah buainak a raksuak zoih, khami ttumah minung 100 lenglo an rak thizo.\nHaiti Ram Dinhmun\nHaiti ram Linghnin tuar mipi pawlih harsat nak cu theihtawp suahin UN leh ram dangdang pawlin ngaihtuah rero lai a siih, US ralkap pawlin ti leh rawl Vanzam ih an thlak ciamco ruangah mipi tamsawn rilrawng tuk leh mangbang tuk pawlkhal an zia um deuh vivo.ih, ruang laksuah leh thil ttul dang phunphun khal ttuan rero lai a si. US in Haiti mipi hrangih thil a thlak ciamco ruangah Venezuela President, Hugo Chevz cun US in Haiti mipi pawl hnenih bawmnak a thlak ciamco micu a kut hnuai ih Haiti umter leh palbet a duh ruangah a siih, Haiti ram linghnin ih mipi harsat nak cu tikcu remcvangah a rakla tiah a ti.\nKristian Leh Muslim Buai


Biak Sang Nawl a thattu tiih Malay palik ih an zummi cu Chinpa a si | VCTH\nHome » Thuthang » Malaysia » Biak Sang Nawl a thattu tiih Malay palik ih an zummi cu Chinpa a si\nHakha khua mi Biak Sang Nawl (Sangpu), kum 35, cu December 11 zinglam ah Malaysia ram, Parek, Malim Nawar ih a umnak a inn ah hriamhma thawn a thi cia in hmu a si.\nMalaysia palik pawl in Sangpu a thattu hi Sangpu thawn khankhat ih um Chinmi thotho Lai Kam, kum 50, hi mithattu a si ding tiah an zum.\nLai Kam cu Sangpu thih ihsin a tlan ih tutiang an hmu hrih lo. Malay palik in Pukmah 302 in a hmuh an phuan ih an hawl rero laimi a si.\nSangpu cu Parek ih thingfa cinnak hmun pakhat ih hnatuan a si. Hnatuan an cawlh caan ah KL ah a tlawng. Culai ah Lai Kam cu hnatuan neilo ih um a siih Sangpu in a zangfah ih a boss hnen ah a simsak ih cutin hnatuan a thun.\nAn um tlangnak thla 1 hrawng a rei ah hi tiih thil a cannak a si. Lai Kam cu Hakha peng Loklung khawmi a si. Hi Lai Kam ih zuk cu Malay palik ih Sangpu ih a upa hnen ah na nau thattu tiih kan zummi tiah an pekmi zuk a si tiah Chin Express in a tar.\nSangpu cu Hakha, Pyidawta veng mi a si. 2010 in Malaysia a thleng zo ih 2013 ah UNHCR card a ngah. CRC le CCF tawlrelnak in Sangpu ih a ruak cu December 14 ah an vui liam zo tiah theih a si.


Vancung Daan pawl - Chinland Today Media\nJanuary 5, 2010 11:25 pm·0 comments\nKeimah Bawipa in sun le zaan thawn thukamnak ka tuah ih lei le van an umzia uktu dingah daan khal ka tuah a si. Hih thil pawl a tuahtu ka si vekin Jakob ih tesinfa pawl le i riantu David thawn ka tuahmi thukamnak cu ka hmunter ding. – Jeremiah 33:25-26\n– Seemtirnak 16-17\n– Matthai 5:27-48\nVenus, Jupiter le thlapi an ton-awk caan hmuh na duh le na Nithlasiar parah hminsin aw. November 18, 2052 ah zaan khawthim sung van ih hmun fiakte ah tong aw khawm in na hmu hngai ding. December 1, 2008 ah an tong aw zo ih kan hmai kum 40 ah an tong khawm aw saal ding.\nHi tivek ih sim cia theih a simi van arsi pawl ih thuhla, Halley ih arsi mei nei July 28, 2061 ah a lang saal ding tivek pawl hin tlolakpi hi remcangzet in a um ti a fiangter. Tlolak sungih cawlcangnak pawl hi semrem dingih uknak daan um lo sehla zianghman sim cia theih a si lo ding.\nTlolak sungih daan pawl hi ruat cianak um loin amahte cang hruakmi an si maw? Himi pawl ah thiltitu Pathian ih kut kan hmu thei maw? Jeremiah 33:25-26 zoh hnik aw. Pathian cu lei le van uknak daan pawl tuahtu a si vekin a minung pawl hnenih a thukammi khal a kimter ding zia Science thawn a pehparmi thil pawl tahtthim in a sim.\nSeemtirnak ihsin tuih ni tiang pehzom in Pathian ih daan pawl in tlolakpi a uk ruangah thil cang dingmi pawl cu mangbangza in sim cia theih an si. Na Nithlasiarnak parah hminsin awla Pathian ih a thlengh aw lomi uknak in na mang a lo bangter ding.\nMaw Bawipa, khuaruahhar na thil tuahmi ah ka mang a bang. Nang cu a thlengh aw dah lomi a maksak le mangbangza Pathian na si. Na kut sungah ka nunnak ka ret vekin, rintlak mi si dingin ka lo hngauhsan ding. Amen.\nKhuaruahhar sersiammi pawl in Pathian ih hnattuan an langter.


Dr. SaSa Nih A Thar In ICJ Ah Kawlram Ralkap le Palik Pawl Parah Mawhnak(Action) Laknak Thu Arel Thlang.. -\nMai Sofia March 1, 2021 0\nChinpa Dr. SaSa nih a thar in Kawlram Ralkap le Palik pawl parah ICJ ih mawhnak( action ) laknak thu a rel thlang.. Kawlram ralkap le palik pawl cu thawng inn sungah um thluahmah ding pawl an si ih …\nMawhnak ( action ) cu kan lak hrimhrim ding asi ” tiin Dr. SaSa nih a rel. Bangkok Post Media thawn an tonawknak ah Cutivek in a rel ih dai ten duhlonak langter tu pawl hnen ah hnasatak in hremnak le thahnak an tuah ruangah ICJ ihsin thu relpi ding tiang thlenpi dingih ram tinkim ah dilnak a nei zo tiin Dr. SaSa cun a rel.\nDai ten um East – South Asia pawl cu Kawlram thu ah an dai temtem ih Kawlram ralkap ih kawngsi cozah an cohlang lo ding le an zum lo ding in , thisen luang tiangih an tuarnak pawl cu Kawlram ralkap cozah pawl nih an theihpi ding in Dr. SaSa nih a rel.\n” Cozah vek ih ding , Mi suaksual dokalh tu Mipi cu leitlun ram pawl in an kil- ven a tul thlang.. East – South Asia ram khal incutivek ih um pawl hlon a tul .. an mipi thisen suah ih thi rero pawl kham an tul thlang.. East -South Asia ram pawl in hitvek cozah din tum pawl thawn biakawk an tul lo.. ” tiin Dr. SaSa nih a rel bet.\nCun East – South Asia ram pawl in Kawlram ih cozah an din tum Ralkap pawl ih tumtaknak vek pawl theihpi lo ding a thupi masa .. an mah Group ihsin suak dinb tiang asi..\n” Kan Mipi pawl cu ral hrang duh lo, dai ten duhphawrhnak tuahtu pawl an si .. Kawl hriamhrei cu an au-aw lawng asi.. kan mah ih Phone le social media lawng rin ding aum.. Kawlram ralkap le Palik nih Milai lumgthlitum an siat bal ahcun ICJ ah feh dinh an si.. an mah pawl cu thawng inn sungah um ding an si hrimhrim.. Kan Hotu pawl thawng inn sungah um ding asi nawn lo.. ” tiin Dr . SaSa nih a rel bet ..\nSource : O Meida ..\nPrevious Post: Tuini Kawlram Pumpaluk Ah Palik Le Ralkap Kut Ihsin Ruak Pa 10 An Sar …\nNext Post: CRPH Nih Aa-naa Ting Ralkap Pawl Cu Ral Hrang Pawlkom Ah An Ret Zo Ih Kawlram Ralkap Pawlkom Pawl Ziang Dinhmun Tiang An Thleng Thei ..\nYangon : Cetzung Ih Hnatuan Pawl An Mah Sulphumnak Khua Ah An Tlung Thluh..\nYangon : Chinmi Pakhat Motor Hngak Phah In Rinlopi Ralkap Nih An Kai ..\nUN – Sangkaa Khar Tohkhawmnak Ah Ziang Thu Hman An Suah Thei Lo ..\n” UN Cu Ka Pasal Vek Asi .. ” Tiin .. UN Hnatuan Dan An Simfiang ..


Joshua 22 | Laicianghlim (The Holy Bible)\n1Ciafangin Joshua in Reuben te le Kad te le Manasseh hin hrekkhat te khiah ko ai, 2amahte hnenah, “BAWIPA hnenum Moses in ning ruaihnak a veksenin hlun liang i si. Cen i thu khai a veksenin i ngai i si. 3Tunnia tianin ning unau khiah ni tam ngai zaam lo in um i si. Ikhalselai BAWIPA ning Pathian ruaihnak thukham khiah hlun liang i si. 4Cen tunin BAWIPA ning Pathian in ning unaute khiah comhmun pe i hang. Ciamanin Jordan ralkhat lamai BAWIPA hnenum Moses ai ning pehnak ning cohnak ning ram ah feh in ning buk ah tlung tu hang ih. 5BAWIPA ning Pathian khiah it in, a thu hmuahhmuah hlun in, amah hnenah bek meng in um tuh le ning thinlung le ning rauhla veksen thawn amah naper tuhin BAWIPA hnenum Moses in ning ruaihnak thukhamte le dan upadi te khiah a kung niu in hlun tuh in ralring tuu-ih.”ti in rel i. 6Ciamanin Joshua in amahte khiah hmuifu bur ai amahte buk ah tlung ruai i.\n7Manasseh hin a hrekkhate khiah Moses in Bashan ah co tuhin ram pe i. Cen a taanghnak a hrekkhate khiah Joshua in Jordan runin nitla hmunlam he lamai a unaute lakah co tuhin ram pe i. Cen Joshua in amahte khiah amahte buk ah tlung ruai fangin hmuifu bur ai, 8amahte hnenah, “Ning buk ah thilri tamngai, suumhnam tamngai, ngun le sui le dar le thir le thilthuam tam ngai thawn tlung tuu-ih. Ning raalte songai ning longhnak thilrite khiah ning unaute kawmin khan tlaang tuu-ih.”ti in rel i. 9Ciamanin Reuben fate le Kad fate le Manasseh hin hrekkhatte khai BAWIPA in Moses kut in pehnak amahte cohnak ram Kilead ramah tlung tuhin Shiloh ai Israel mite hmunin thawn i.\n10Anite khai Khanaan ram Jordan varkam ah hleng fangin, Reuben fate le Kad fate le Manasseh fate hrekkhatte in Jordan run hiang ah awlta lian ngai sa i. 11Ciafangin Israel mite in, “Reuben fate le Kad fate le Manasseh fate hrekkhat in Israel mite umhmun ralkhat ai Jordan varkam ai Khanaan ramah Pathian biahmun tuhin awlta pakhat sa i.” ti in za i. 12Israel mite in za fangin anite khai amahte tawng tuhin Shiloh ah hmunkhat in tai tlang i.\n13Ciafangin Israel mite in Reuben fate le Kad fate le Manasseh fate hrekkhate hnenah phungki Eleazar fapa Phinehas le 14Israel hin songai uktu pakhat ten khiah a vekin minung sawmkhat hlat i. Cia uktute khiah Israel mite lakah a paate songkhat songah upate i. 15Ciafangin anite khai Kilead ramah Reuben fate le Kad fate le Manasseh fate hrekkhat hnenah hleng ai amahte hnenah, 16“BAWIPA pawlpui a veksenin, ‘A kontih ai Israel Pathian khiah sang lo in um thill i si? A kontih ai BAWIPA hnenin tlanin amah tawng tuhin he awlta khiah sa thill i si? 17Peor sual awnghnak khiah kin ca ah tawk zo lo im? BAWIPA minungte vumah urhnak khiah hleng ruai napui ai tunnia tian in Peor sualhnak songin kin ciang thill lai lo i. 18Tunin BAWIPA hnenin tlan tuum i sim? Tunnia ah BAWIPA khiah tawng leisikhaw, thangha ah BAWIPA khiah Israel mite lakah raw tuh i. 19Ning cohnak ram khiah a cianglo ram ilekhaw, Jordan run khiah tan in BAWIPA tabernacle umhmun BAWIPA ramah thawnin kin lakah ram nai tuu-ih. Ikhalselai ningmah ca tuhin BAWIPA kin Pathian awlta lo a dang awlta sa mah ih. 20Zerah fapa Achan in awrsia camhnak thil lakah sual ngian manin Israel pawlpui vumah Pathian thinrawhnak hleng i ta lo im? Khia pa khiah amah sualhnak manin amah lek thi lo i.’ti in rel i.”ti in rel i.\n21Ciafangin Reuben fate le Kad fate le Manasseh fate hrekkhatte in Israel mi upate khiah, 22“pathian hmuahhmuah ai BAWIPA Pathian, pathian hmuahhmuah ai BAWIPA Pathian, Amah in ling liang i. Cen Israel mite in khai ling tu seh: He khiah BAWIPA tawng le BAWIPA thungai nuam lo ai bawnhnak ilekhaw, tunnia ah rek lo in kin zah mah ih. 23Cen BAWIPA hlun awl tuhin le a vumah mei thawn taihnak a hlu hlu tuhin le rongmu hlu tuhin le remhnak a hlu hlu tuhin he awlta khiah sa le ingkhaw, BAWIPA amah rori in thu kin khan sah tu seh. 24Ikhalselai lauhnak tuh a thu nai manin sa i ing. Ziang i ti fangin, tunhnua ah ning tesin fate in kin tesin fate hnen ah, ‘Israel BAWIPA Pathian thawn ning seng dunhnak zai um i? Ning Reuben fate le Kad fate le kinte lakah Jordan run khiah kin ramri cang tuhin BAWIPA in bawn zo i. BAWIPA lakah ning vo um lo i.’ ti in rel thai i. Ciatih in ning tesin fate in kin tesin fate khiah BAWIPA kih awl ruai thai i. 26Ciamanin kin khai, ‘Mei ai taihnak a hlu hlu hmun tuh le raithawi hmun tuh i lo in, 27Ningte le kinte le kin hnua ai kin tesin fate ca ah tetti khanhnak tuhin le BAWIPA hmai ah mei ai taihnak a hlu le raithawihnak le remhnak a hlu kawmin Amah naper tuhin le tunhnua ning fate in kin fate hnenah, “BAWIPA songah ning vo um lo i.” ti in ti ma seh, ti ruat manin awlta sa nga sing.’ ti in rel tlaang i ing. 28Ciamanin kin khai ciatih bangin amahte in kin hnenah i tu seh, kin tesin fate hnenah i tu seh rel lekhaw, kin in, ‘He awlta khiah kin pa te ai sahnak BAWIPA awlta pungsan bang ai sahnak i ai mei ai taihnak a hlu le raithawi hnak hlu hmun tuhai sahnak i lo i. Ikhalselai ningte le kinte tetti khan tu i.’ ti in sawn tuh i ing. 29Ciamanin mei ai taihnak a hlu hlu hmun tuh le rongmu hlu hmun tuh le raithawi hmun tuh BAWIPA kin Pathian tabernacle hmai ah Amah awlta lo a dang awlta khiah BAWIPA tawng tuh in le BAWIPA hlun awl tuh in sa tuh hrimhrim lo i ing.” ti in rel i.\n30Phungki Phinehas le amah thawn umtu Israel pawl song ai Israel mi upate in Reuben fate le Kad fate le Manasseh fate ai relhnak thu khiah za fangin lungkhim tlaang i. 31Ciafangin phungki Eleazar fapa Phinehas in Reuben fate le Kad fate le Manasseh fate hnenah, “Tunnia ah BAWIPA khiah kin lakah um i ti khiah ling i sing. Ziangmanti fangin ningte in BAWIPA lakah sual lo i si. Ciamanin tunin Israel mite khiah BAWIPA kut songin o lio i si.”ti in ti i.\n32Phungki pa Eleazar fapa Phinehas le Israel miukte khai Reuben fate le Kad fate hnenin Kilead ramin let ai Khanaan ram ai Israel mite hnenah tlung ai amahte khiah thuthan i. 33Ciamanin Israel mite khai lungkhim ai Israel mite in Pathian khiah hmuifu bur i. Reuben fate le Kad fate umhmun ram khiah hnawmcan tuhin sim tuhin sawm tlang leh lo i. 34Reuben fate le Kad fate in cia awlta khiah Tetti ti in ko i. “Ziangmanti fangin kin lakah BAWIPA khiah Pathian ti in tettikhan i.”ti in ti i.


North Korea In Missile Kah SuakSal Tum - Chinland Today Media\nJune 2, 2009 8:17 am·0 comments\nSouth Korea Thuthangca Dong-a IIbo leh Joong Ang IIbo in an tar lang nakah North Korea in hmunhla pi kah nak ding Long-Range Missile cu an ram thlanglam tipi thuanthum kapih Dong Chang-Ni ah a ret salzo tiah an ntar lang.\nSouth Korea Cozah cun Dong Chang-Ni hmun ah hin Missile cu a ret zoih himi hmunhi Missile a kahsuak nak theu hmun a si ih North Korea hin Tipa thuanthum ih Lawng feh pawlkhal July thla tiang a khamzo a si a tibet. North Korea in tuyi Missile kah suaksal a tummi cu tui kan dung April ni 5 ih a kahsuak zomi Taepodong-2 vek a siih, Hi Rocket hin Km 6.500 ihhla a kapban ih US ih Alaska State khal a kapban a si a ti.\nHimi thu ruangah South Korea cun South East Asian Nation pawlcu lungrual tei himi thu ih hnatuan tlangding in a sawm rero laiih, Tui sun ah Seogwipo- ah Association of South Korea hin North Korea hnen ih a thil tuahmi pawl bawm ve dingin Asean ram hruai tu pawl a sawn ding a si.\nKum 1954 ih South Korea leh North Korea in rualrem awknak thutiam an rak tuahzo micu tui dinhmun ah North Korea in a pawm duh nawnlo ruangah South Korea leh North Korea hi do aw thei dinhmun ah an ding ringring.\nN.Korea In Missile Kap Suak Sal


Na Thin A Buai Maw? - Chinland Today Media\nNa Thin A Buai Maw?\nOctober 6, 2009 11:44 am·0 comments\nMartha cu hnattuan tampi nei in a buai ih a thin a tteu ruangah Jesuh hnenah, “Bawipa, ka naunu in hnattuan hmuahhmuah i tun ttheh hi na poisa lo maw si? Sim aw, i ra bawmta seh!” tiah a ti. -Luka 10:40\n– Isaiah 26-27\n– Filipi 2\nRam 139 ah zumtu 20,000 hnen ihsin, Tthansonak Dawnkhamtu an ton daan Thuhla Laakkhawmnak” an tuah tikah, a tlangpithu in 40% hnak ih tam cun “a caancaan ah” asilole “a ringring” in hnattuan pakhat hnu pakhat ttuannak in Pathian thawn tikcu laakih pawlkomnak in hnaihnok in in dawnkham a si an ti. Cun 60% hrawng cun “a caancaan” asilole “a ringring” ih kan man lozetnak le kan buainak hin Pathian thawn kan pehtlaih awknak hrangah tthansonak lamzin ah hmun a laak an ti. Cumi hliakhlainak in hnattuan tamzet ih buainak in Pathian thawn kan pehtlaih awknak caan in hnukdawk sak ti cu a fiang.\nMartha tla Jesuh thawn to tlang ding caan a nei lo. Jesuh le a dungthluntu pawl a inn ah a ko lut tikah rawl a timtuah, an ke a kholh sak, nuamzet ih rak lengter ding a tum, hnattuan tam a tuah. Tuah ding cu a si ko nain Luka in a hmuh daan ah Martha cu timtuahnak ruangih a buainak in Jesuh ih thu ngai ih thinnomnak ding ihsin a hnaihnok (Luka 10:38-42).\nKannih teh ziangtin? Hmunkhat hnu hmunkhat feh in kan buai maw, kan hnattuan buainak in Jesuh thawn nuam tlang ih kom awknak ding caan a hnaihnok maw? Jesuh cu hmuitin tahrat in hnaihnoknak cu hloter dingah Pathian hnen dil uhsi!\nCamkhat te hrang pelh ding ka duh lo Bawipa,\nNang thawn kom awknak – buai lo dingin in bawm aw;\nNitin thlacam caan hmang thei dingah,\nNa ttongkam siar dingah.\nPathian hrangah na buaituk a si ahcun buai ngaingai na si.\nJesuh hrangah Umnak Khaan\nMilian Sitheinak Zin\nKa Lung A Awi Bawipa\nThin Diriamnak Hawl\nA Nungmi Thu


Khinah A Um Ringring - Chinland Today Media\nSeptember 4, 2010 11:51 pm·0 comments\nKa phunzainak le ka ai-hramnak cu a hnenah zing, sun le zaan ah a thleng ih ka aw cu a thei ding. – Saam 55: 17\n– Saam 146-147\n– 1 Korin. 15:1-28\nRBC Pathian hnattuannak ih radio engineer pawl cu satellite timi cutuh ihsin aw-suah dingin ziang hmuahhmuah an timtuah ih an tiar aw. Asinan an thok ngaingai tikah a ngah lo. Engineer pawl in an zuam rero na’n cuih cutuh cu an peh thei nawn lo ih an mang a bangzet. An theih saalmi cu cuih an peh tummi cutuh cu hmakhatte ah van in a hlo ih khinah a um nawn lo ti a si.\nCuti vekin a caancaan cu thla kan cam tikah khinah Pathian a um lo hmang tiah kan ruat ding ka zum. Asinan Bible ih amahkhan thawn in hnemmi cu: Pathian cu van in a tla dah lo, khinah a um ringring; kan thlacammi a thei; in ruat.\nA thin nauzet lai caan ah David in, “Ka phunzainak le ka ai-hramnak cu A hnenah zing, sun le zaan ah a thleng ih ka aw cu a thei ding,” (Saam 55:17) a ti. Ziangvek thuhla khal ah Pathian kan ko asile A faale ih kawhnak aw a thei. Cumi in kan thinlung thazaang in pek. Thlacamnak theitu Pathian a neihmi parah David in ziangti’n a sawn? “Nan thilrit cu Bawipa hnenah tthum uhla, nan tha a lo damter ding,” (c.22) a ti.\nKan thlacamnak cu kan duh daan vekin le kan duh tik caan ah in let lo hmanah zing, sun, zaan ah Pathian cu khinah a um ringring ti kan thei. –Bill Crowder\nKan kawh tikah Pathian in in thei,\nA hna in kan au tinte a thei;\nKhinah a um ringring ti theih cu,\nKan lung in awiter. -Sper\nPathian cu A faale pawl ih thlacamnak thei dingah\nkhinah a um ringring.


Australia cozah in Myanmar rammi le ralkaptlan pawl hrang humvennak Visa a pe rero zo - Falam Online Media\nAustralia cozah in Myanmar rammi le ralkaptlan pawl hrang humvennak Visa a pe rero zo\nMarch 18, 2022 March 18, 2022 admin\t0 Comments\nPulhnatpi boruak ah siseh, mihring painvo thawn pehparmi bawmnak le Fimzirnak thawn pehparin kan rampi bawmnak pe rero zotu Australia cozah in Kawl ram a buai hnu Thla 14 sungah Myanmar rammi humvennak hrang Visa a pe rero zo tiah theih a si.\nThuthang ṭhenkhat cun tubai hrawngin ralkaptlan CDM luttu pawl visa pek thok vekin an tarlang nan The Sydney Morning Herald cun “kan dung kum February 1 le tukum January 31 lakah Myanmar rammi humvennak hrang mipum 513 pawl hnen ah onshore visa pek an si” tiah a tarlang.\nOnshore humanitarian visa lole onshore protection visa timi cu mi ram um thei nak Visa thi zo nan ram, phunhnam, biaknak lole ramkhelnak tivek thubuai ruangah mai ram ah a tlung ngam lotu pawl an pek mi ‘humvennak visa’ a si ….\nAustralian government tells Myanmar nationals they won’t be forced to return https://t.co/qi5xNhBdOd\n— Guardian Australia (@GuardianAus) April 14, 2021\nZovek pawl Visa an pek ti cu tarlang a si lo ih Australia cozah in tukum January thla ihsin beunak a pe mi Myanmar ralkap CDM lut tu mipahnih thawn hmaton thureltlangnak an nei thu le an tlannak Myanamr-Thailand ramri ih an him lo zia … tivek an rel mi pawl cu SMH in a tarlang.\nAustralia Department of Home Affairs khalin “a cangmi thil umtu dan siseh, bulpak in maw, cupawl kha pawl ti`n mibur in maw, ziangtin hmalaknak kan nei timi par ah zianghman thuhla kan suah lo ding” tiah thu an suah.\nCuhleiah visa cu ralkap CDM lut tapiang an pe lo ih an mah Australia cozah in pom thei cin an nei hleiah a diltu background le dinhmun pawl ah a ṭhumaw tiah theih a si.\nAustralia issues protection visas to Myanmar military defectors | @ChrisBarrett_ https://t.co/dBjOXsvAxY\n— The Sydney Morning Herald (@smh) March 18, 2022\nAustralia cozah in Myanmar ralkap CDM luttu Visa a pe thu cu Australia hrang NUG palai Dr Tun-Aung Shwe khalin a nemhnget ih “Thailand ihsin Australia ram ah a feh mi ralkaptlan pahnih ka thei mi an um” a ti.\n“NUG cozah in Myanmar ralkap CDM tuahtu cohlang dingin Australia, New Zealand le US cozah in biakter.”\n“International community le leitlunhuap cozah pawl in CDM tuahtu ralkap in cohlang sak a si le Ralhraang cozah a kekkuai zamrang thei ding” tiah a ti.\nAtu Australia ram thlengzotu le Visa ngahzotu ralkaptlan (CDM lut tu) pawl cu NUG thawn hnaṭuan tlang, CDM tuah dingin ralkap hrang sangka ong ringringtu People’s Embrace theihpinak thawn Australia cozah in Visa a pe mi a si tiah theih a si.\n← Russia-Ukraine thubuai ah Leitlun mipi Bum let thluh tum\nTlangpar hriamkai pawl hnen ah Siah khong theinak Thuneihnak an pe →\nMinung 50 luan phurtu Indonesia Vanzam A Hlo\nUFC fighter Irwin Rivera in a nau le itthat lai Naam thawn a dawt ciamco\nJanuary 8, 2021 Ni Hnem Sung 0


Pope Francis le Nancy Pelosi Vatican ah tonawknak nei | Radio Veritas Asia\nPope Francis le Nancy Pelosi Vatican ah tonawknak nei\nPope Francis cu kan dung Zarhpi ni, October 9 ah USA ram ih House Speaker a si mi Nancy Pelocy thawn Vatican ah tonawknak an nei a si. Nancy Pelosi cu sumdawng thiamzet mi a pasal Paul Pelosi tel in midang khal in an thlun. Nancy Pelosi ih ton mi ah Pope Francis lawng si lo in Vatican ih Secretary a si mi Cardinal Pietro Parolin, Vatican ih ramdang thawn pehtlaihnak tuanvo nei tu minister a si mi Archbishop Paul Gallagher khal an tel ve.\nTuitum ih Nancy Pelosi ih khualtlawnnak hi Rome khuapi ih tuah mi G 20 Parliamentary Speakers’ Summit ti mi tonkhawmnak ah thu sim nak nei ve dingah Italy ram ih feh mi a si. Curuangah Italy ram ih Prime Minister Mario Draghi thawn khal tonawk nak a rak nei ve. Nancy Pelosi hi USA ih Italian-American kahpia lak ihsin hmaisabik House’ Speaker tuanvo pek mi a si. A nih hi kum 81 kim zo mi a si ih Pope Francis thawn mipi hmai ih an lang hlan ah, kiangkap kilhim ding thuhla, ram khat ihsin a dang ram ih thawn nak thawn pehpar mi thuhla le milai pianvo thuhla pawl relkhawmnak an nei.\nNancy Pelosi cu Catholic kohhran sungtel pakhat a si ih fate 5 nei tu innsangnu pakhat khal a si. Catholic pakhat a sin an “abortion” ti mi pumsung naute thahnak pompi in tha a pek ruangah a mai um nak Archdiocerse hotu Archbishop Salvatore Cordileone thawn tu le tu thubuai nei mi khal a si.\nLeitlun ih mi menmen Catholic Pathian hnatuan tu pawl ih cazin cu Vatican in suah October 21, 2021\nItaly ih Khristian Thihlu tu pawlkom in Pope Francis cu an pawlkom sungtel ah sunloih October 24, 2021\nPope Francis cu America President Joe Biden le G20 upa pawl thawn tong aw dingah timtuah October 23, 2021\nAmazon hmun hrangah Bishop pawlkom pakhat a dangten phuan dingah Vatican in lungkim. October 20, 2021


31.01.10, Falam Times - Chinland Today Media\nFebruary 2, 2010 8:02 am·1 comment\n31.01.2010 Falam Times Thuthang\nThailand in Kawlram raltlan pawl kuat tlung tum\nHuman Right Commision pawlih dil rero mi lak ihsin Thai Senate cun ramri ih Kawlram raltlan (1633) pawl cu Kawlram ih kuat tlung dingin a rel cat ti a si. Ramri Naungbu Camp ah No.3 ralkap hotu ra in thuthang latu pawl hnenah himi pawl hi a rang theibik ih kuat tlung an si ding tiah a sim mi a si.\n“Hi pawlhi kan ramsung an ra tlannak thla (9) hrawng a kimzo. Tu ah an khuale ram khal a dai thlang ruangah kan kuat sal `heh ding. An buaisal a si le ra tlan salin tuih an umnak ah ra um sal haiseh” tiah asim.\nHih raltlan pawl hi kandung kum KNU le DKBA, cozah ralkap pawl kahawk ruangih tlantu pawl an si. DKBA ih hotu pakhat cun “an ra kir sal a sile, an innsung ih an um ahcun kan kilhim thei ding nan inn lleng le hramlak ih Bomb phum mi pawl cu `uanvo kan laksak theilo. KNU pawlih phum mi an si ih hram lakah tamzet a um” tiah a sim.\nHih raltlan pawlcun an inn ih tlunsal ding cu an tih ngaingai.\nBomb puah hmang 11 kan kai ngah an ti.\nKawlram ralkap cozah cun ramsung hmun tinkim ih Bomb puah `heutu pawl minung 11 cu an Bomb le hriamhrei tampi thawn January 22 ah kaihngah an si tiah cozah thuthangca in a ngan.\nCun himi misual pawl lakih an hotu a simi Ko Kyaw Zay Lin hi kandung kumah Burma Lawyers Council (BLC) pawl ih bomnak in Bomb puah dan pawl a zir a si tiah an ngan bet. Himi thu hi BLC pawlin ‘kan nih thawn zianghman a pehpar lo a si’ tiah an let sal.\nBLC pawl cun, “Cozah thuhla pawl a sivek in IRC pawl hnenih kan tarlang mi pawl an lungkimlo ruangah mawhphurh in tum mi a si” tiah an phuang.\nRalkap pawlin loram an long lala\nBagu Division sungih Moengyo District sungih loram Acre (308) cu hih hmunih ralkap hotu pawlin an lonsak. Ralkap hotu pawlcun an lon mi pawl hnenah “thlaihnah cin nan duhsal a si le Acre khat ah 10,000 KS an pek a tul” tiah an ti.\n“Maih ram rori tla paisa pekih thlaihnah ciin sal ding cu…” tin loram Acre 30 lai an lonsak mi pakhat in a sim. Hih hmun kiangte ah 2009 May thla ah khan Acre 200 lenglo lonsak an si zo.\nWorld Bank in kawlram bawm tum\nWolrd Bank in Kawlram mi harsa pawl dinhmun khaisan theinak ding tumtah in bomnak pek a tum thu Financial Times thuthangca in a ngan. Asinan kan dung naite World Bank palai pawl Kawlram sung va feh in thil um dan an va zoh tikah, an sim bet mi cu, “Kawlram sungah mipi pawl hmuhsuamnak a um ringring lai a si ahcun sumpai pek a silo ding” tiah World bank ih `uanvo neitu James Adam in a sim.\nTu ah Kawlram in World Bank hnenah leiba $ 300 million a nei lai. World Bank daan ahcun leiba pe `heh hrihlo ram cu sumpai cawih bet daan a silo.\nRalkap pawlih uknak an lakhnu ihsin World Bank cun Kawlram hnenah zianghman bomnak a pe nawnlo.\nDVB thuthang latu kum (13) thawng thlak\nKawlram ralkap cozah cun Democratic Voice of Burma (DVB) ih Kawlram sung thuthang latu Ko Ngwe Soe Lin cu kum (13) sung thawng thlak singin Jan 27 sunah thu a `hen sak. Hipa hi kandung kum Nagis tuartu mipi pawl Video a zukmi pawl ruangah 2009 hrang Rory Peck Award ngahtu a si. Himi Rory Peck Award hi London ih Rory Peck Trust group pawlin leitlun hmun tnkim ah raltha zetih thuthang hawlsuak tu Media palai pawl an pek `heumi laksawng a si. Hivek thotho in kan dung tha khalah DVB palai ve tho Ma Hla Hla Win khal kum (20) sung thawngthlak dingin thu`hensak a tuar ve. Kawlram hi leitlun ih Media zalen lobik ram a si.\nBomb puah tumtu pahnih kai\nJan ni 28 sunah Yangon khawsung Kyauk Tada ih Bomb puah tumtu mi pahnih cu kaih ngah an si tiah cozah thuthangca in a tarlang. Hi pawl hi an dunglam ihsin bawmtu le fialtu an nei ti khalin a ngan bet. Kawlram Prime Minister cun, “Hril awknak dik le fel zetin nei dingah nasatak in kan tuan rero ih hnaihnoknak zianghman um pang hlah seh” tiah Media pawl hnenah a sim. Kawlram cozah cun hrilawknak nikhua lai ih thubuai pwl buaipi tu dingah Palik pawl a hmang ding. Himi hmala tu ding hrimhrim ah palik 150 pawl cu a hril suak zo ti a si.\nKan dung Phungki pawl buai laiah ralkap pawl rori a hmangih ram tinkim ih dem le mawhthluk a tuar tuk ruangah tu cu Palik a hmang thlang ding.\nUN Palai Kawlram feh lala ding\nUN in Kawlram hrangih retmi palai Mr. Quintana cu hmaithla sungah Kawlram tlawng dingin timtuahnak a nei.\nFeb ni 15 ihsin 20 karlak hrawngih tlawn thei a beisei ih himi ih a hmuhton mi pawl cu March thla ih Security Council meeting ah report pekding a si. “Tui`um ka tlawnnak dingcu caan reipi ka ngahlo ruangah hmun dangdang ka feh man lo dingih Rakhine ram cu ka feh ding. Muslim pawl, a hleice in Rohingya pawl dinhmun zoh dingah..”tiah a sim.\nMr. Quintana hi 2008 ihsin Kawlram Palai `uanthok a si ih Kawlram sung veihnih a tlawng zo.\nSual Man cu Thih Nak\nMi that timen lawng silo in phun le hnam tiang ci mit `heh tu Chemical Ali tih an kawh Ali Hassan al-Majid cu Jan 25 sunah hridai thawn thlaithat a si.\nHipa hi Sadam Husein ih kuttang a rinsan zetmi a si ih a nau (causin) khal a si. Case 14 in a thu relsak a si ih Case 4 in that dingih thu`hensak a si. Mi a thahmi lakih rapthlakbik cu 1988 Curd miphun 5000 rori Poison Gas (thihnak tur) hmangih a thah `hehmi a si ih himi `um ihsin Chemical Ali tin an ko cih.\nChemical Ali hi 2003 ah an kaingah ih US thawnginn ah an ret. An thah hlan Nazi 24 lawngah US in Iraq cozah hnenah a ap. Aruak cu Sadam Husein ih thlan kiangah an phum. A thlanah Iraq thantar (flag) an phun ih Allahu (God is Great) tin an ngan.\nKorea ramhnih kap aw\nJan 27 ah khan N.Korea le S.Korea ramri ah ramri ralkap pawl Missile tumpi thawn an kap aw ti a si. Tutiang mithi zat theih an si hrihlo.\nA hmaisa ah N.Korea pawlin vei (30) hrawng an kap hnuah S.Korea pawlin vei (50) hrawng an kapve tiah S.Korea hotu pawlin an sim. N.Korea pawlcun, Missile an test nak a si ih tuihnu khal an kap rero lai ding thu an sim.\nNuclear thilri cemter dingah US -Russia 95% lungkim tlang\nMinung le leilungpi siatsuah theitu Nuclear ralthuam cemter dingih hmala tlang dingin Russia le US cu 100% lungkim tlangih sign theimai ding kan si zikte thlang tiah Russia President Medvedev in Jan 24 ah a sim.\nJan 21 ah Russia ram Mosco ah thurel tlangnak an nei ih a veihnih nak hi Feb thla ah nei bet ding an si.\n“Neta ahcun lungkim tlangnak Sign thei cih a si tlang ding” tiah Medvedev cun a sim.\nMuslim Mosque ah Ngal Lu an hlon\n28,01,2010; Kuala Lumpur. Jan 27 zingah Muslim pawlih pathian biaknak Mosque hmunhnih ah Ngal lu (wild boarhead) an hlon mi an hmu. Taman Dato Harun ih Mosque ah Ngal lu (4) le paisa Rm 1 ca (30 Rm) cu fangdip ih tuam mi an hmu ih cumi zing thotho ah Taman Sri Sentosa ih Mosque khalah Ngal lu le paisa malte hlon mi an hmu ve ti a si.\nHimi thu hi ramsung Muslim pawlin an buaipi nasa ih Home Minister cun, “Malaysia hi biaknak lam zalenzet ram a si ih kan dung thu buai khal a `ha zawngin kan tawlrel rero ko. Cumi tlun ah buainak dang a suah bet dingcu thilpoi zet a si ding” tiah a sim.\nHimi tuah tu hi zamrang ten hawlsuak ding le hih thu ruangah buainak dang suah bet nawnlo dingin Muslim pawl hnen khalah a dil.\nNgal hi Muslim pawlih an fih bikmi a si ih a zoh hman an duhlo mi a si. Himi hi Muslim hrekkhat cun Christian pawlih tuahmi a si ding an zum thu le an thinheng nak pawl thuthang latu pawl hnenah an au ciamco.\nMalaysia ih Terorist 10 an kai ngah\nKandung X’mas laiih US vanzam parih Bomb puah tumtu Nigeria tlawngta pa thawn pehtlaih nak an nei ding ti ih zum mi misual (Terorist) 10 pawlcu Malaysia Internal Security Act (ISA) pawlin an kai. Hipawl hi malaysia mi 1, Syria mi 4, Yemen 1, Jordan 1 le Nigeria 2 tla an si.\nAn lak ih Malaysian a si mi Muhamad Yunus Zainal Abidin cun Malaysia Syrian Acedamic tlawng ih religious Subject zir pawl an si thu le thilsual zianghman an tuahlo thu a sim.\nPalik pawlcun Malaysia ih tlawngkai Syria mi 50 pawlcu a kai `heh nan a tamsawn cu a thlah sal. Home Minister, Hishamuddin Hussein cun, “hi pawl hi ISA kut tangah ret hrih an si dingih `haten zinzoi fel an si ding” tiah Stairt Time thuthang ah a sim.\nHi pawl hi 2002 kum ih Bali (Indonesia) bomb puah tu pawl an si an zum.\nAvatar in Titanic a hleih riai.\n1997 ihsin sum lalut tambik a simi Titanic cu Avatar in a hun hleih thei riai. Jan 25 sun ihsin a sum lakluh mi $1843 million a kim ih leitlun film sum lalut tambik a si.\nTitanic khal hi Director James Camaron ih zukmi thotho a si ih kum (13) sungah sum lalut tambik pahnih rori a tuahsuak a si.\nAvatar hi hmaisabik an release sunah $ 27 million a ngah. Nikhatnak ciocio ahcun Will Smith ih “I Am Legend” a bang deuhlo. Director James cun, Avatar a suah hlan ihsin Titanic a hleih ding a zum thu le tu ah Avatar II tuah thok rero a si thu a sim.\nHaiti hrang a hnipuan zuar tum\n2008 kum MTV laksawng a lak lai ih a hrukmi (zuk sung ta) hnipuan le a dang hnipuan pawl zuarin Haiti harsa pawl bawm dingin thuthennak hotu pawl hnenah a dil.\nBritney hi tulai fangah thubuai a neih ruangah a leng suak theilo in thu`hennak ih kil a si. Hotu pawlin an siang a si ahcun hih a ngahmi sumpai hmuahhmuah cu a mah can-ai a Pa in haiti ah phurin a va pe ding ti a si.\nHaiti bomnak hrang ah\nZidane & Friend Club le All Star Club pawlcu Haiti harsa pawl bomnak hrangah tin bawhlung an lek tlang.\nJan 25 ah khan Portugal ram Stadium of Light ah an lek ih mipi 50,000 hrawngin an zoh. Zidane & Friend Club ah Henry, KaKa, Figo, te pawl an telih 3-3 in an bang. Himi lehnak hi UNDP ih tawlrel mi a si ih Zidane cun, “Tufang ah, Haiti harsa pawl a cang theitawk ih bawm dinghi a thupi tuk, curuangah kan ti theitawk himi kan lehnak a si” tiah a sim.\nBackstreet Boys pawl India ah\nIndia ramin kumtinte a tuah `heumi Rock in India timi Music Festival ah Backstreet Boys pawl khal a ra tel ve ding ti a si. Cuih tlun ah Richard Max khal a ra ve ding.\nBSB website ahcun Feb 20 ah Delhi le 22 ah Bangalore ah show neih a si ding tin an tarlang.\nTheih Kaunak (General knowledge)\nwFalam khua hi kumziat sung Chin ram khawpi a si?\n& Kum (73) sung. (1892-1965)\nwLeitlun ei-in mankhungbik ram?\nwMyanmar cu ka sungsuak fa vekin ka hum ding a titu ram?\nwBBC News hi ziangtik kum in an thok?\nwRose pangpar uarbik ram?\nwLeitlun do-awknak reibik?\n& Hundred War (France-England)\nwKawlram hi ziangzat a kau ih leitlun a paziat nak a si?\n& 678500 Sq Km a kau ih leitlun ah (40) nak a si.\nwAmerican Republican President hmaisabik?\nwTuih kan hmanmi Calendar hi ziangtik kum ih hman thok mi a si?\n& Tuih kan hmanmi Gregorian Calendar hi 1582 Oct 15 ihsin hmanthok a si.\nwMinung kan Mit pahnih in ziangtluk kau a hmu thei ih\nnikhat ah veiziat hrawng mit kan `hep.\n& 120 degree a hmu thei ih. Nikhat ah 1820 hrawng mit kan `hep.\nwAung San Suu Kyi kha ziangtik kum ah ha Nobel Peace Prize an pek?\nwMalaysia ih Falam mi pawlkom neih hmaisabik?\n& Malaysia Falam Pawlkom (MFP) a si ih, 1999 May 9 ah din a si.\nSankhat hnu Sankhat\n10000 BC – Thlaihnah ciin an thiam thok.\n9500 BC – Jordan ah inn fate an nei thok.\n2800 BC – Mesopotamia ah Sapia (Soap) an hmang thok.\n2000 BC – Egypt pawlin cafang (alphabet) an nei. Egypt pawl thotho in Sathaufar (candle) an tuah.\n2000-1000 BC – Tidai tha hmangin Nazi (Water Clock) an tuah. China pawlin Bell an tuah.\n600 BC – Lydia ah ngun tangka (coin) an hmang thok.\n500 BC – India pawlin Sugar an tuah.\n300 BC – Egypt pawlin ha`huahsi (Tooth Paste) an tuah.\n105 BC – China in cahnah (paper) a tuah.\n1280 – Northern Italy ah mitkharh (eye glasses) an hmang.\n1608 – Hans Lippershey in Telescope a tuah\n1609 – Galileo Galilei in Microscope a tuah.\n1672 – Ferdinand Verbiest in tisa tha hmangmi mawtaw (Steam Car) a tuah.\n1710 – Rene Antoine in Thermometer a tuah.\n1821 – Micheal Faraday in electric Motor a tuah.\n1849 – Antonio Merci in Telephone a tuah.\n1866 – Afred Nobel in Daynamite a tuah.\n1800 – Alexander Grahambell in Photophone a tuah.\n1866 – Dr.John S Penberton in Coca Cola a tuah.\n1893 – Nikolo Tesla in Radio a tuahsuak.\n1913 – William D. in X-Ray a tuah.\n1990 – Timberners-Lee in World Wide Web (www) a tuah suak.\n1997 – DVD an tuah.\non February 5, 2010 at 11:33 am\nNan thiamnasa. Pu Run Bik a lotel pi hai asi men ding. Zuam sin u. Falam/Haka ttong hi a bang aw mittong khat an si ruang ah Lamisung ah sir tu Duhlian vek in an tamtheiding si khaw nan ca siar tu hi an mal lo. Lnk.


Thantlang JMBC Biakinn Ah Bomb A Puak, Tokham Le Thildang A Siatsuah – Meifar\nThantlang JMBC Biakinn Ah Bomb A Puak, Tokham Le Thildang A Siatsuah\nSeptember 14 zan laiah Chinram, Thantlang ih Johnson Memorial Baptist Church (JMBC) biakinn ah bomb a puak ruangah biakinn building a siahsuah.\nSep. 14 zan nazi 8:00 hrawng ihsin nazi 10:00 tiang cu catbang loin meithal awn an thei, meithal awn cu ralkap umhmun khuarnak le palik sakhan ihsin a si. Bomb puak awn vei 4 an thei.\nTualsung mi pakhat in, “Mizan ah meithal awn, bomb puak awn kan theih ruangah zohman leng kan suak ngam lo. Tuizing khuavang hnu lawngah bomb puaknak hmun pawl kan va zoh, biakinn partak ihsin bomb a tla ih biakinn sungih tokham pawl a siahsuah. Hmun dang 4 khalah bomb puaknak sulhnu kan hmu. Meithal awn cu ralkap umhmun khuarnak le palik sakhan ihsin kan thei’ a ti.\nTuizng ah ralkap 30 lenglo cu Thantlang bazar kiangkap lamzin ah an um ih mivak sukso pawl cu thusutnak le an phone pawl an check sak. Khuasung mi pakhat in, “Bike mawng pawl cu an rak dingter ih ‘Khuitawk ah nan feh tum? Ziang nan tuah tum?’ tipawl an sut.\nṬhenkhat cu Kawl ṭong an thiam lo ruangah an ṭih tuk, curuangah ralkap pawlin an hmai ah an beng, an sit. Pakhat khal Kawl ṭong a thiam lo ruangah ralkap pawlin an dingter cu a ding lo ih a tlan lan ruangah meithal in an kap nan amah cu an kap ngah lo” a ti. (#Zalen)\nMizoram, Pangkhaw Mino Pawlin Chin Raltlan Pawl Cu Ei Le In Thawn An Rak Hmuak


Upatnak | VCTH\nHome » Cahram » Upatnak\nBy vcth on June 23, 2013.\nChin mino pawl hrangah tuzarh ngan dingih ka hril mi thu tlangpi cu Upanak ti a si. Upatnak ti ngan ding in ka ruat veten ka thinlung sungah thu pakhat te a rak suak. Cucu Chiang Mai ka um lai thu a si.\nChiangmai ka um laiah Nationalities Youth-Forum timi pawlkom pakhat ih an tuah mi thla tin journal ah Chin thuanthu ngan dingin in rak phone. Keimah ih ngan hnak in thu thei deuhtu upa pawl ih ngan kha a ṭha sawn ding tin ka rak el nan, mino journal pakhat a si vekin Chin mino pakhat ih ngan mi kha kan duh sawn tin in rak ti. Kei tla el awk a ṭha nawn lo ih ka rak co hlang. A thaizing ah an zungih ka rualpa pakhat cu cahram dilnak ca te keng in ka hnen ah a ra. “Tu thla NY-Forum ih thla tin journal ah Chinmi thuanthu kha thupit ter in ca an suah tum thu le ka hnenah cahram in dilnak” ca te asi.\nNY-Forum cu phone thawn tla ṭhaten in biak hleiah ca thawn tla ṭhaten in dil ual tin ka thinlung sungah ka ruat lohli. An editor group cu Upatnak timi kha ṭhaten an lang ter ual ti ka theithiam. Kei tla ka lungawi nasa. Keimah leh keimah tla upatnak hi tluk ih ka duh kha tu lawngah ka rak thei.\nSile midang pawl teh….. Upatnak timi a duh lo tu an um pei maw? Sile kan mah teh mi upat ti kan thiam maw? Upatnak ti hi ziang a si? Ziangruangah, Ziangmi kha, Ziangtin kan Upat si pei? Zung ih ca kan ngan tikah, hnaṭuan suatnak ca pawl le zangfah dilnak ca kan ngan tikah Upatnak thawn timi tongfang hmang in ca cu kan ngan ringring ṭheu.\nSile Upatnak timi “ziang vek a si pei?”\nUpatnak ti cu ṭongfang a phunphun hmang in hrilhfiah a theih ding. Ka dawh bantawkin ka hrilhfiah ve ding. Upatnak ti cu, “Upat pek, man neih ter, thupi zet ih raut, rinsan, duhdawt le kilkhawi” tin in mah le ṭongfang daih tawk in kau zet in hrilhfiah thei a si. Casiartu nangmah hi Dictionary zoh paihtu na si le na kiang ih Dictionary kha rak zoh ding ka duh. Upatnak (respect) timi ṭongfang ih sullam kha tampi na hmu ding. Upatnak ti mi a um tu daan kha fiang deuh in a lo thei ter ding ti ka zum.\nRawldawr ah kan feh asile dawr hnaṭuan pawl cu an ra ih kan hmaiah an lu te an kun. Cucu in Upat tin kan ruat thei pei maw. Upatnak timi cu upatnak a ngahtu le Upatnak a pektu mi pahnih karlak ih a cang mi thil pakhat a si. Dictionary pakhat ah “Upatnak timi cu mi pakhat silole mi pakhat ih a sinak, thil titheinak, fimnak, thiamnak ti pawl kha sirhsan ih a rak cang mi kan thinlung sungih hmuhtonnak pakhat a si” a ti.\nHih thu ka ruat tikah ka ruat ngah mi cu “Mah leh mah upatnak timi a si”. Mah le mah a upat aw thei lo tu, a zum aw lo mi pa cu ziangtin mi dang in teh an upat thei ding. Mah le mah Upat aw ti tikah porhaw, uangaw ding tinak asilo. Kan sinak parah rinsan aw, mah le mah zum aw, minung ih kan man kha thupi zet ih ruat in kan nunnak kha lamzin dik le hman ih hruai ti a si sawn. Mah le mah Upat aw lo nak cun thinnaunak, nunnak kha ziang siar lo ih mah duhduh ih nun ti pawl a suah ter.\nUpatnak ti tongfang na hmu veten na thinlung sungah ziang a suak? Upatnak kan ti veten caan tam pi ah a ropi zet mi thil, Bawi Upa pawl, ṭihnak ti pawl kan thinlung sungah a rak suak ṭheu. A ngaingai ahcun Upatnak ti mi cu zohman ih fial theih mi asilo, amah ten kan thinlung hram ihsin mi pakhat ih duhdawtnak, zangfahnak, thiamnak, sinak cu pawl raungih rak suak mi a si. Caan tampi ah mi tampi in upatnak ngah kan duh. Mi kha an duh lo na cing in tla kan upat ter. Asinan an thinlung sungah ziang a um ti kan thei lo. Ṭihphan le hmaisong ruangih lu kun cu Upat kan ti thei lo.\nNgaingai ahcun, midang parah neh duhnak (over Influence) timi hi thinnaunak (Inferiority) thawn a peh aw. Midang parah ka influence thei lawngah mah le mah mi thupi ka si tin ruat aw, anmah pawl kha ka influence thei lole cu mi thupi ka si nawn lo tin a ruat aw, cucu mi ring thinlung, hngohsan thinlung (dependent minded) a si.\nUpatnak kan ti tikah tihzahnak ihsin a suak mi kan thinlung ih thingrah pakhat a si ding ka duh, ṭihphannak ih rah si lo dingin. Tihzahnak ahcun man neihternak, duhdawt lainatnak ti pawl a tel ih ṭihphannak ahcun thinhengnak le huatnak pawl a tel.\nThunetnak lam kan pan thlang pei.\nPakhat le pakhat Upat aw ton in, Pa le Fa karlak, Saza le tlawngta, Upa le nauta karlak ah a pitling mi pehzom awnak thawn a harhdam mi hruang sak uhsi. Upat aw tonnak in ka innsungsang, kiang le kap, pawlkom, kan leilungpi a hrahdam ter ding ti ka zum. Cuti kan tum tikah…\n(1) Mah leh mah upat theitu si zuam uhsi,\n(2) A fiak lomi, Um tlannak hruang kham a kau mi, ti aw ternak a um lo mi, ṭihphannak a um lomi, namnuai awnak pawl a um lo mi pawlkom, kiang le kap in suah pi ding.\nCuticun Upatnak diktak ih man cu kan nun ah a lang ding.\n2 Responses to Upatnak\nkai te's November 14, 2009 at 5:37 am\nUpatnak na ngan mi te hi atha tuk..\nka rak siar tikah kei mah ten ka nunah\nka rak chek awk sal ih tampi pi\nthazang ka ngah..\nIcon November 21, 2009 at 1:23 pm\nKa upat mi B.A (Thang), Salai,\nHi vek cahram tha na run suah pi thei cu lung awi um ro ri si,\nhmai lam can khalah na zirnak le na hmuhtawnmi in hlawm vivo ka beisei.\nUpatnak ngaina ve tu,


Innsang cu Pathian Kohhran/Pawlpi | Radio Veritas Asia\nInnsang cu Pathian Kohhran/Pawlpi\nRev. Fr. Polycarp Thawngte ih Thuthangtha sim mi (Holy Family Puai ni) (December29, 2019 - Zarhpi Ni)\nNazareth Innsang (Thianghlim Innsang) upatnak le hngilhlonak puaipi\nNazareth khua ih Thianghlim innsang, kan innsang cio hi thlacam tlangnak le thudik zir tlangnak, khat le khat somdawl aw ih humhim awknak hmun ron si ter hram aw.\nThianghlim Innsang (Holy Family) Puai (Year–A)\nSiarding: Sir 3:2-6,12-14; Col 3:12-21; Mt 2:13-15,19-23\nTui ni cu Nazareth Innsang (Thianghlim Innsang) upatnak le hngilhlonak puaipi kan tuah bangin kan Thuthangtha sungah mithianghlim Joseph in an fapa humhim dingin vancungmi ih thupeknak hmuahhmuah thlun ih a nufa a tlaanpi le a vahpi rero thu kan thei a si. Hi thu thawn milh aw dingin innsang/innsungsang timi hi Zotung tong von sang duak tahrat in ron lo relpi ka duh ta. Ziangahtile Falam tongih innsang timi tongfang hi fangkhat ciar ih von then tikah a duhsan ka thei deuh lo, a sullam ka tong thei lo. Zotung tong in cun Inn-byng tiih kawh a si ih a tongfang pakhat cio khal in sullam/duhsan nei zet ih ka hmuh mi a si. Inn ticu inn a si ko ih 'Byng' timi cu cuam a si. Cuam timi cu Laimi pawl in kan rawl retnak, Lairawl (fang, vainim, bete, busul, tvk) pawl a kumkum rori ih him zetih kan khawl nak, kan rawl humhim nak thabik a si. Curuangah innsang timi innbyng cu sungkua umkhawm men kha si lo'n kan humhim awknak hmun, kan himnak hmun, kan beunak hmun thabik a si. Nu-pa la te lawng kan si khal le a thupi bik in cun nupa sualnak lam Satan siatsuah nak ihsin in kilhim tu, khat le khat sambaunak ih somdawl aw dingih thanaunak le thincemnak siatral nak sungin kan luat nak dingin in humhim tu ding a si. Farual cawi innsang tlaih cun nu le pa in fa le pawl in hum him ih, fa le pawl khal in nu le pai hmai belmang maan kan timi: mithmai siatnak, thangsiatnak tivek pawl in kan nu le kan pa pawl kan humhim thei lawngah innsang nuam, innsang tha, Khristian innsang puitling, Nazareth-Innsang Thianghlim nun zirtu kan si thei ding.\nBrother bawah, keimai ti daan te cun kan tlangval lai ah Tthal tlawngpit sung le Falam ah nauhak pawl Pathian thuzirhnak thawn Biakinn ah kan rak fimkhawm ih kan rak kil khawi theu. Nikhat cu sun rawl ei kan cawlh lai fangah Biakinn Khawnglawng tum, Darkhing awn veikhat te ka thei ih mithi a um maw a si ding tin lungphang nawn in ka va zoh. Darkhing tumtu le ka hmu si lo tikah nauhak pawl in an lek si ding ti ka thei cih ih zosi huatsuak ka ti tikah nauhak pawlin 'kannih kan si lo a leengin lut mi nauhak pahnih te si' in ti. Cuih nauhak pahnih te cu ziang ruangah Pathian thu zir lo in hiti vek in nan vak men ka tiih kan Biakinn ah thuzirnak a um lo in ti. Silole innlam ah nu le pa nan nei lo maw; hnatuan bom tla an ttul lo maw; nan nu le pa in nun an lo zirh lo maw, mi Biakinn lam tiang huatsuak ih nan vah rero men ti tiangih nun ka sim laiah pakhat sawn in zamrang ten i son vukvi ih ka awlok i ti song ko lo maw. Ziang a ti tile: 'ka pa zuu a rii ih inn ah ka um thei lo ruangah ka vak' ti si. Cutikah 'na pa zo a si' tin ka sut bet ih a pai hmin i sim cun Tum Thelh Thang ih 'a netnak ah bop kheuh in ka vai' a ti bangin ka bop kheu in ningzak in ka vai. A pa cu ka pupa a rak si cu. Aiaw, ka thin aw! A hmin cu ka rel lemlo ding Falam um rei pawlin an thei thluh pang ding. Far Men Par hla ka von mang bet lala: 'Saancop tuukhal pawlin an khal maw Bawipai tuu: 'a na, a na, acuih ka thin'.' Hi hla hi pastor le siangbawi pawl hrang lawng vekih ruat tu tla kan rak um pang kei, Tuu Khaltha puaini ih ka sim theu mi ka ron lo hlawm bet ke. Siangbawi e, pastor e ti um lo, zumtu kan za ten kanmah le dinhmun cio ah tuukhal kan si thluh tihi thei thiam cio sehla a va tha awm ha. Cuvek thotho in Bawipai hmaiah cun kan zaten tuu kan si thluh, a tuurun kan si. Ahleice in nu le pa timi cu innsang tuurun hrangah tuukhal kan si. Kan innsang, kan tuurun himnak dingah kan hnenah ttuanvo tumpi pek kan si tihi hngilh siang hram hlah uh si. Kiang le kap, Kawlram sungih innsang tampi von thlir tikah ka pupa bangih fale pawl khui an thleng ih ziang an tuah, poi an tok maw tok lo ti kha thei lo tampi kan um ding a bang. Nu le pa hrek khat le phei cu kan hmuhlo lai ih kan fale poi an khoih ngah pangih mi'h in sim sin le kannih fale an si zik lo, kannih fale pawl cuvek in an huatsuak lo tiah kan hmuhban lo nak ih kan fale an nun sual khal le kan tan lamlam. Democracy ngaingai thawn ram cangkang pawl vek tla sisehla cu kan fale kan kilkhawi ngah lo ruangih nu le pa thawnginn thleng le palik pawl ih fale lon sak tak kan tam ding zum a um a si.\nInnsang hi kan kilhim awk nak ding thabik a si zia hi CCC timi Catholic Pawlpi ih Pathian thuzirhnak cabu sungah nambat 2196-2233 tiang rori a um a si. Cucu Pathian Thukham 10 sungih nu le pa upat aw timi thawn pehpar ih in zirhmi a si. Himi thukham hin fale pawl hrang lawng in zirh duhmi si lo in innsungsang nuntu khawsak daan ding nu le pai tuanvo khal a tel theh a si. Himi zirhnak sungin malte ron tarlang ka duh mi pawl cu: 'Khristian innsang cu kohhran ih pawlkomawknak langfiang ter tu le phuangsuak tu bik a si ruangah 'innsang kohhran' tiih kawh a tlak a si;' cuihhlei ah 'Bawithum kom Pathian pakhat ih pawlkomawknak khal a khihhmuh hrih a si.' Curuangah si innsang cu Pathian kohhran ka ti duhsan. Pathian ih kohhran hrampi cu innsang a si. Cuvek thotho in mipi, rampi sung pawlkomnak pawl ih hram khal innsang a si. Kan innsang a tthat le kan Kohhran/Pawlpi a ttha ding; kan venghnen, kan khua le ram, kan rampi tthatnak ding khal kan innsang nunih bunaw mi a si.\nCuruangah tuini ah hleice zet in innsang tthekdarh, innsang buaibai, innsang tlasia pawl hrangah thlacam bawm phah in kan innsang cio ah Bawipai in pekmi ttuanvo le covo ttha teih kan lak thei nak dingin Thianghlim innsang hnenah bomnak zaangfahnak kan dil tlang pei uh: Nazareth khua ih Thianghlim innsang, kan innsang cio hi thlacam tlangnak le thudik zir tlangnak, khat le khat somdawl aw ih humhim awknak hmun ron si ter hram aw. Amen.\nVancung Uk Nak Facebook\nLeilung Ṭha Bang Thinlung\n“Pathian ih duhdawtnak parih milai pawlih lehrulnak”\nHawlmi hnakih thasawn tongtu


SAC ralhraang thilsual tuahmi cu NASA satellite hmanin a rak hmu ban | Falam Online Media\nSAC ralhraang thilsual tuahmi cu NASA satellite hmanin a rak hmu ban\nJune 18, 2021 June 18, 2021 Ni Hnem Sung\t0 Comments\nSAC ralhraang in June 15 ih Kinma khuapumhlum an urkaangmi cu a hlio sa tukih boruak par ih um NASA’s satellite fire-tracking system hmanin a rak hmu ban.\nThe villagers said that security forces set the fires after confronting opponents of the junta and that at least two people were killed.https://t.co/VwY36x8xyj\n— Shoon Naing (@Shoon_Naing) June 17, 2021\nMagway ramṭhen, Pauk (ပေါက်) myone, Kinma khuapumhlum kaangralmi thu thawn pehpar in ramsung media siseh leitlunhuap hminthang ramleng media pawl khalin khua suahsan in hram lak ih beunak hawltu khuami pawl thawn pehtlaihawknak an nei ih khuami pawl cun SAC ralhlaang ih urkaang mi a si tiah an sim.\nCuticingin SAC ralhraang cun an mai` urkaangmi a si lo thu le ralhraang (mipi) pawl in USDP sungtel pai` inn an urkaang nak ihsin a kaat sawng mi a si tiah MRTV ah an phuang.\nAsinan, thuhla felfai zirzoitu Leitlun media picang ṭhenkhat cun an lung lo ih “SAC ralhraang in mipi a ti duhdah zia cu Kinma khua hin a ti lang thluh” tiah nunrong SAC ralhraang riangri leitlun mipi hmai ah an pholang.\nKinma khua ah innkhi 200 luan a um ih SAC ralhraang in an urkaang hnu ah inn him 10 hrawng lawng tangin rannung ṭilva zuatmi a kang that thluh hlei ah kum upalam mipahnih an kang that tel tiah theih a si.\nMyanmar village destroyed amid clashes between military and anti-junta group https://t.co/qA8oH2Wn0y\n— Guardian news (@guardiannews) June 17, 2021\n← Falam ah Covid natnak thawn mipakhat thi bet\nFalam, Matubuk Veng ih Pastor Thang Hre Mang (GBC) in Mual in Liam san →\nVote thlak kuang him dingih hren nak Hri a cat nan …..\nRalkap pawl in Kum 7 nute an kap that\nMarch 23, 2021 Ni Hnem Sung 0\nNazi 24 sungah Myanmar ram ah Covid 19 mina 100 um\nAugust 26, 2020 August 26, 2020 Ni Hnem Sung 0


Leitlun thuthang lawrkhawm..SBT - Chinland Today Media\nNovember 9, 2009 3:40 am·0 comments\nIran In Duh Lo\nIran Nuclear tuahnak thilri zohfiang sak dingih ramdangih kuat dingih US, Russia leh France in an nawrnak thlunih UN in kuatdingih a nawibet nakcu Iran Cozah in a duhlo tiah Iran Student News Agency cun a tarlang.\nIran Parlianment National Security leh Foreign Policy Commission hotu Alaeddin Boroujerdi in a sim nakah Iran in Uranium a neih mi zohfiang sak dingih Russia leh France ih kuatding ih an nawrnak cu Iran in ziangti zawng hmanin a pawm theilo tiah a simih, Himi thu a thlun theilo raungah ram dangdang pawlin dungtun lo hram dingih UN hnuaiih Nuclear ralthuam zohfiang tu IAEA ah Iran ram ai awh in Ali Asghar Soltannieh cu Iran in a ret tiah BorouJerdi cun a sim.\nRussia Vanzam A Tla\nMIzan sunah Russia Ralkap Vanzam TU-142 cu an ralkap pawlin raldo zirnakih an hmanlai ah a tla ih a sungih to minung 9 cu an thi thluh dingih ruah a siih tutiang an thuhla theih thei nak umlo in an hlo lai. Russia ralkap Thupaungtu cun hi Vanzam hi tipi kapih si Km 15 hrawngih hla tipi sungih tla a siih, Vanzam sungih to minung pawlhi nungdam ih um an um a zumnawnlo thu a sim. Hi Vanzam hi ziangruang bikah a tla tikhal theih fiang nak an neih hrihlo,\nCa ngansual mi remsal nak, Mizansun 7th November, 2009 ih kanrun thlahsuak mi, Afghanistan ramah British in ralkap 80.000 a ret ih hna kumah 1,30,000 kim dingih kuatbet a tum kanti mikha kan ngansual pang a siih,\nTu ah hin Afghanistan ramah British in ralkap 8,000 a ret laiih, hna kum ah 13, 000 kimding ih kuat a tum tisawn a si.Kan ngansual pang rori a siih siartu nan zate in ngaithiam kanlo dil.


India khawpi Delhi ah lamzawhnak nei lala - Chinland Today Media\nIndia khawpi Delhi ah lamzawhnak nei lala\nMarch 23, 2009 5:59 pm·0 comments\nCT/New Delhi, 23 March 2009\nTuini 23 March 2009 ah Delhi ih um raltlan pawl cun lamzawhnak an nei. Thawngtla pawl an suah ttheh lo ahcun kawlram hin zalennak a hmu dah lo ding timi au pi dingah Delhi raltlan Bus pakhat ih tlemzat cu ben aw in zanlam nazi 2:00 ah Jantar Mantar Delhi khaw lailinak hmun ah au an thawk.\nPolitics ruangih thawngtla pawl suah theinak dingah 13 March 2009 ihsin signature khawnkhawm a si zo. A khawngkhawmtu pawl in 24 May 2009 hlan ah 888,888 lenglo an khawn tum thu an sim. Himi signature campaign hi ram 25 ih organization 175 lai in an sign zo thu le a tu fang ah 200,000 hnak ih tam an khawnkhawm zo thu pawl cu kan CT palai an sim.\nKan dung kum 3 December 2008 ahkhan ram 50 ih president le prime minister pawl cun UN Secretary-Genaral Ban Ki-moon hnen ah kawlram thawngtla zaten 2008 kum cem zawng tal ih an suah theinak ding ah an dil sak zo.\nCulawng hman siloin Asia ram daan thiam le rorel upa pawl 241 pawl in 5 December 2008 ahkhan cumi thawngtla pawl suah theinak ding thotho ca cu UN Secretary General hnen ah an kuat sal bet. Kan thei ban cin ih kawlram thawngtla cu kan dung July 2007 ih 1150 cu 2137 ah an pung tin thuthang kan dawng.\nA hleice in Delhi ih raltlang tawng aw khawm pawl in lamzawhnak vei tampi an tuah thu kan thei. Tuini ih an press release mi ca tlang pakhat ih a nganmi cu “Burma ram a thatthei nak ding ah le politics ruangih thawngtla pawl hmuahhmuah an suah thei nak dingah India ram ih a cang thei le a vak thei hmuah hmuah in,in bawm ding in kan lo sawm” ti a si.\nKan CT palai pakhat, tuini lamzawhnak ih telve cun “Bus par ih sin kan ttum veten kan au thawk ih khaat tawk khaat ah (Ni khat ni ni ah kan neh lai ding) We shall over come some days timi le (mi pi pawl ih kan rel theumi cu zalennak a si) talking a bout freedom timi kan sak” a ti.\nHi, kan palai ih simvivonak ahcun zanlam nazi 2:00 in, khaw thim tiang Jantar Mantar ahcun caan kan hmang liam a ti. An thuhla theifiang ding rori a fehtu kan palai cun Lamzawh hruaitu upa pawl khal tawkfang nawn thu relpinak a neih pi hai. Delhi hmun libik nak hmun tiah mipi sukso an tam ih mipi ih hmuh dingah lamzin mawtaw feh thei nawnlo ding in lamzin ah an to theh ih ralkap pawl in an kil bet.\nCun, himi ni ah kan Kawlram ralkap pawl ih sual daan pawl le mi hrem daan pawl zuk cu lamzin kap ah mipi suakso pawl ih hmuh ding ah an tar thliangthliang bet. Cun, fala le tlangval pawl in mipi zukzohtu pawl hmuahhmuah ih sign pawl an dil tel bet. Upa pawl in thusimnak an nei ih Pu Tial Khal, khal in thusimnak a nei ve.\nA hleice in kawlram a cozah siat khaat zia pawl cu mit hmuh rorin langternak khal an nei. Lamzawh an thawh zawng le an ban zawng ah ram hla sak nak an nei. Cun, September 2008 ih thi pawl le thawngtla lai pawl hrangah tin minit 15 sung canglo in sunnak an tuah. Kawlram hi za len hram seh timi le thawngtla pawl suah ttheh hai seh tiih leitlun pumhuat ih an tlang au nak cu meisa thawn khal an tuah bet.\nNew Delhi Ah Dawr Kan Ong Thlang\n64th Anniversary Chin National Day Delhi Ah\nChin hla relkhawmnak nei zo\nMai Dawt Hlei Hniang Naupai: Mipa Maw Nunau?\n‘International Conference’ Delhi Ih Neihmi Ah CNP Palai Hngepi Le Zo Zam Telve


Prince William Tei Nupa in Photo zeih Sak An T'ul lo - Chinland Today Media\nOctober 7, 2014 11:09 pm·0 comments\nMilar tam sawn ih an huat thei zet mi photo rak zeih rero tu pawl hi an si. Cu vek in Prince William le Kate Middleton tei nupa khal in an naute thar ding thuhla ah, photo zeih tu pawl le reporter pawl an t’ul lo thu le, pal kai hnaihnai lo ding in an sim hai.\nBuckingham Palace cun thu pek a tuah ih, an fapa, Prince George le a um tu pawl hi reporter pawl ih an thlun rero hi cu t’ha an ti lo ih, hihi daan vek in hi reporter hngal taktak le photo zeih tu pawl dawi hloh ding in hmai an nawr rero lai ti’n a tarlang. Kan dungkar ah photo zeih tu Nirah Tanna cun Lodon park pakhat ah George le a um tu a thlun rero tih theih a si ih, hi thuhla khal rel fel ding ih buaipi rero lai a si.\nBuckingham cun George hi leh hnu ahcun mipi hmai ah a lang leh ding ih, cu tik ah nan duhduh in nan cim buai thei leh tuk ding. A sinan tu hrih ahcun a nauhak tuk lai ih nun dan pa ngai in nun ter hrih ding in a ngen asi.\nSiangpahrang Fapa Tei Nupa Lakah Cun One Direction Khal An Um Dan An Hloh Ve


MAGWE COZAH IN POLICE HNEN BIKE 132 PE – Times Of Chinland\nMAGWE COZAH IN POLICE HNEN BIKE 132 PE\nFebruary 10, 2018 admin1 Myanmar 0\nMagwe Ramthen Cozah cun Ramthen sungih Police pawl hman dingah Bike 132 cu February 9 ni ah ramthen Police hotu hnenah an hlan a si.Hi an hlan mi Bike hi DAYANG 125 Bike 132 le Lukhuh 132 cu Magwe khawpi Ywatit Pwaykyu veng Police meithal kah zirnak sungah Ramthen Police hotu hneih an hlan mi a si.\nHi hlanawknak ah CM Dr Aung Moe Nyo cun Magwe ramthen Police hotu Col.Khin Maung Aye hnenah Bike 132,Lung/Ne Minister Col.Min Oo cun ramthen Police hotu sang Col.Hla than hnenah Bike Lukhuh 132 cu an hlan a si.\nHi thilri hlanawknak ah Ramthen CM Dr Aung Moe Nyo,Ne/lungVuanci Col.Min Oo le Magwe ramthen Minister pawl,Ramthen Police hotu Col.Khin Maung Aye,Hotu sang Col.Hla Than,Zung hotu pawl le midang hotu tampi in an telpi.\nISREAL IN LEBANON RAMRI A KULH THOK


Kalay Mipi Kilhimtu Pakhat Cu A U Ruak Vui Dingin Ava Tlung Ih Ralhrang Pawlin An Kai >>> – Meifar\nDecember 4, 2021 ah Kalay-PDF tatzin 5th ih training kailai fala kum 20 mi Ma Yun Mimi Kyaw cu ralhrang pawlin an kai. Kan dungnaite ah a unu hi Kalaymyo lamzin parah bike le motor accident-nak ruangah a nunnak a liam. A ruak khal ralhrang pawlin rinhlelnak an neih ruangah an kol lawk ih a phone sungih thilri pawl an zohdik sak.\nA unu ih ruak vui dingin an khua Inte Kone ah ava tlung lawk cu an khuasung ih um dalan in ralhrang hnenah a hek ih an kai. An vengsung mi pakhat in, “A unu ruak vuinak caanserh hmang dingin ara tlung ih ralhrang pawlin an rak kai.\nA unu cu bike le motor accident-nak ruangah a thi, an khua ah dalan an tamtuk” a ti. Ma Yun Mimi Kyaw cu ralhrang pawlin Kalaymyo sakhan hmunpi ah an hruai. Kalay-PDF tatzin 5th ṭuanvo neitu in, “Training ra kai pawl hi an khua ah an tlungsal asilen a him nawn lo, an khua ihsin an hloh cun dalan in an thuhla an thei cih ṭheu” a ti.\nKum 20 mi Ma Yun Mimi Kyaw cu Kalay-PDF tatzin 5th sakhan thla 3 hrawng training a kai zo, thla 3 hnuah a unu ih ruak thlah dingin ava tlung cu ralhrang pawlin an rak kai.


Syria Ram Buai Nak A Sosang - Chinland Today Media\nNovember 8, 2012 10:59 pm·0 comments\nNikum March tla ihsi Syria ram President, Bashar al- Assad hlawnthlak tumnak ruangih an buainak cun sosan lam an pan vivo ih himi an buainak ruangah minung 40.000 zikte an thithlang. tihni sun khalah Cozah ralkap leh Opposition ralkap Free Syrian Army pawlin do awknakah minung 160 an thibetsal. Opposition lamttang Local Coordinating Committee hotu pawlin an sim nakah hi an do awknakah hin Idlip Province ah minung 72 an thiih Damuscus khawpi leh a kiangkapah minung 42 an thiih ramsung hmundangdang ih doawknakih thithawn minung 160 an si tiah an tarlang.\nDamuscus khawpi ih um pawlcun Cozah ralkap leh Opposition ralkap pawlih tuittum an do awknak hi tuikum July thla hnulam ih an doawk natsat bik ttum asiih, meithal bomb ih hleiah Helicopter leh raldo nak Vanzmam khal an hmang ciamco ih minung tamzet cun hmunhim lam panin an umnak in leh lo pawl an suahsan rero tiah an sim. Damuscus khawpi ah hin Israel ram a dinsuak hnu nihsin Palestinian raltlan pawl tamzet an umih himi sungih minung tamzetcu President Assad ih lamtang an si ruangah Opposition Ralkap pawlkhalin hi Palestinian pawlin umnak hmunpawlhi laksuak tengteng tumin an nawr rero laiih Cozah ralkap leh Opposition ralkap pawl an do awknah ah hin Palestinian minung tamzet khal an thitel. Opposition ralkap Free Syrian Army pawmcun Damuscus leh a kiangkap ih ralkap leh Cozah hmunpi pawimawh pawlkhal laksuak tumih an nawr rero lai.\nTui dinhmun ah Opposition pawlih dinhmun a thasawn ih a lang ruangah Syria ramah Cozah thar a dinsuak cing zum a siih, a sinan himi laiah Opposition pawlhi an ngaihdan bangawk lonak tete an neihve ruangah British ram aiawhtu pawlcun Opposition pawl hmunkhatih ttangtlangih ngaihdan bangaw thei dingih lamzin an hawl rero laiih, Opposition hotu pawlkhal ton leh kawm an tumih, hiti vekih Opposition pawl an ngaihdang bangawlo tete a um ruangah Cozah tharsuak khal sehla ramsung buainak hi a rehthei taktak ke maw? tihi thusuh nak tumzet a si.\nBritish Cozah cun Opposition pawl hmunkhat ih ngaihdan bangaw an neihthei nakhi a thupibik a si ruangah Jordan, leh Turkey ih Syria Opposition raltlan hotu pawlkhal zamrangih ton leh biak an tumthu an simih, British Cozah hin Syria ram Opposition pawlhi paisa pound Million 50 ih an bawmsal ding thukhal an simih, tuikum kumtur ah khan British Cozah hin Pound Million 500 in an rak bawmzoih, British Cozah cun Syria ram Opposition pawlhi ralthuam leh ralkap thawncun a bawm tumlo thu asim. tui dinhmunah Syria ram mipi Million 2 leh 5,00,000 hrawngcu bawm ttulzet dinhmun ah an dingih raltlan an tam vivo ruangah tuikum cemzawngah cun raltlan minung 7,10,000 an kimdingah zum a si.\nIraq ram khawpi Baghdad ihsi Km 20 hrawngih hla Taji khua ih ralkap laknak hmunpi ah bomb a puakih minung 24 an thiih midang 40 lenglo in hriamhma an tuar. hi bomb puahtu hin ralkap pawl an umnak hmun ihsi Motor thawi an suahzik zawngah an kiangah a bomb paimi a tipuakih mithi lakah minung 19 cu ralkap an siih midang cu Civil mi an si, tui zarh tlawngkai ni khat khalah Baghdad ih ralkap hmunpi luhnak kiangah thihcilh bomb apuakih minung 6 an rak thizo.


Satan cu Thianhlimter a Theih Lo - Chinland Today Media\nSatan cu Thianhlimter a Theih Lo\nMay 15, 2012 3:45 pm·0 comments\nZokhal sual a tuah ringringtu cu Satan ih fa a si, ziangahtile Satan cu a hramthok ihsin sual a tuahtu a si. Pathian Fapa a langnak cu Satan hnattuan siatsuah ttheh ding rori ahhin a si.\nBible Siar Ding: 1 John 3:1-17\nA thianghlim lomi thil thianhlimter ding cu thil harzet a si. Thil siava pawl cu an thianghlim thei lo ih an borhhlawh deuhdeuh. Thiamhlim lonak hmuahhmuah le Satan hnattuannak zate cu hlonhlo ding a si. Ziangtikhman ah Satan cu na thianhlimter thei dah lo ding. Anih cu hremhmun feh ding hrimhrim a si ih Pathian ih tleunak a rung thlen tikah Satan cu tawpit lo kua khawthim sungah kumkhua in a um ding.\nMi-aa tthenkhat pawl in Satan cu rundam a si lai dingih a cak vingvo lai ding, an ti. Cumi cu Pathian Thu ttha teih an theih lo ruangah a si. Sualnak khal ziangtik hmanah na thianhlimter thei lo ding. “Mi pakhat minung sinak ih a ukmi cu Pathian ih raal a si, ziangahtile Pathian ih daan a thlun lo; a thlun duh lo lawng si loin a thlun thei lo” (Rom 8:7). Tisami (carnal) sinak cu kan siatralter a ttul. Satan ih uknak cu a hram ihsin phawi hlo ding a si. Pathian ih khawkhan lairelnak cu “Ihinlung thiang le thlarau thar ka lo pe ding,” ti a si. Himi cu Pathian sungih sersiam thar umtu daan a si.\nZiangtivek in na simrel khal le a thupi lo; na minung thlarau cu a thianghlim thei thluh lo ding, ttihnung raapthlakza dinhmun ah a um ringring ding. Cumi cu Satan in na nunnak sungih hna a ttuan theinak dingah caan ttha a si. Curuangah, kannih cu thianghlimnak sungah um ding kan si. Cuti’n thianhlim lonak hmuahhmuah an cemral thluh ih tisa duhnak hmuahhmuah ih huham cu hloralter thluh ding a si.\nNun thianhlimnak sungih um dingin sawm awknak lawngah Pathian thluasuah a um ih a sunlawinak sungah kan lut ding. Pathian ih mithianghlim pawl cu famkimnak le thianhlimnak sungih an lut ding. Thlarau ih thinlung an thei dingih nunnak thlarau ih daan an thei ding, cuticun thluasuah donnak hmun ah hruailuh an si ding.\nCuih hmun cu thianhlimnak, famkimnak, thinlung siangpahrang tokham ah Pathian ih uknak a si. Pathian ih huham sungah thinlung bunnak in a thianghlim, a nung ih a sunglawimi nunnak a um. Thlarau in na thlarau a thianhlimter dingih, “Keimah, Keimah” ti si nawn loin “Khrih, Khrih” ti a si ding. Cuti’n Khrih a sunglawi ding.\nThianhlimnak cu huham a si; sualnak cu a sung. Sualnak cu ttonttaihnak; thianhlimnak cu cahnak.\nTang ah Ttum


Don Bosco le Community palai pawl Youth Club thu rel khawm - Chinland Today Media\nMarch 4, 2009 10:07 am·0 comments\nCT/New Delhi, 4 March 2009\nDelhi UHNCR thawi hna tuan tlang Donbosco thuneitu pawl cun Kawlram raltlang vakvai hrangah Youth Club din a tum ih Mani 3 March 2009 ah Community tin ih upa pawl ko khawm in meeting a neihpi.\nDonbosco pawl cun a hlan ah Youth Club (2) an rak din ih an hlawhtlin lemlo thu an rel. Cutikah Community suaktu palai pawl khal in an rak din le din lo hman an rak theihlo velo thu an sim ve.\nFalam Community ihsin mipa khat cun “Donbosco hin ziangvek thil fate a tuah ding khal le mipi zate theih ding in theihternak pek theu seh, a tu khalah Youth Club pahnih nan rak dinzo ih Burmese hrang nan ti nan mipi tam sawn in kan rak thei lo tin a duhlonak le lungkimlonak a sim.\nCuti a sim theh hnu ah officer pakhat in Community tin pawl an rak theihter zia pawl a thei tawkin simfiangnak a nei ve. Community tin ih palai pawl cun Youth Club din tikah ziangmi thathnemnak a um ding timi le Youth Club feh daan ding an ruah tikah an lungkim lo.\nZiang ruangah tile, Youth Club an rak dinnak thla khat a rei zo, mipi pawl in kan theilo men lawng si loin thansonak le hlawknak a mal tuk an ti. Cuihlei ah a phunphun in Donbosco ih sumhawlnak ah kan cang sawn ding ti ruahnak a um ih hlei ah ram dangfehnak resttelement lam tiang a tibuai ding a phan um zet tin community palai pawl cun an sim.\nCuruangah Youth Club din dingih nazi (2) sung meeting an neihmi cu an cawlhsan. Community palai pawl cun kan mipi zaten kan theihter ding ih an lungkim le kan tuah ding ih an lungkim lo le kan tuah lo ding. Curuangah zarhkhat sung tal a malbik ah theihterawknak dingah caan in pek uh tin an dil.\nDonbosco cun mipi an lungkim khal le kimlo khal le kan tuah ding ti mi thinlung put nei in ke an kar ruangah mipi tamsawn ih thinlung a buai ter.


China Ram Computer Network In Ramdang Thu Zoh Thup - Chinland Today Media\nMarch 30, 2009 5:10 pm·0 comments\nChina ramih Computer Network pakhat cun leitlun ram dangdangih Cozah leh pawlkom dangpawlih Office thuhla umdanpawl a thupten a rakzoh sakthei tiah Canadian Researcher mithiam pawlcun an hmusuak. Hi mithiam pawlhi Information Warfare Monitor (IWM) Ottawa ih um Sec Dev Group leh University Of Toronto hnuaiih Munlis Centre For International Atudies ih mithiam pawl an siih, hipawl hin China ram Computer Network hna ttuandan hi thla 10 sung anrak zingzawi zoih China ram Computer Network hin ramdang Office thuthup a rakzoh thupsak ti fiangzetih an theisuak hnuah IWM hin a puangsuak asi.\nHi mithiam pawlcun China ram Computer Network hin ram dangdang 103 pawlih Computer 1295 ih thil umdan pawl a rakzoh thupsakzo tiah an sim. Hi thil an rakzoh thupsakmi pawl sungah Tibet Puithiam Dalai Lama thawi pehtlaih awknak thil Foreign Ministry leh Embassy ih tapawl khal a teltiah an simbet.\nHimi thu ah hin China ram Cozah a tel leh tello theih fiang asi hrihlo ih China ram Cozah cun himi thu ih a tello thu leh a theipi lo thu a simve. Hi mithiam pawlcun Iran, Bangladesh,\nIndonesia, Philip, Bruni, Barbados, leh Bhutan Foreign Ministry pawlih Computer pawlcu China ram Computer Network hin an rakzoh thupsak mileh a ngai pawimawh mipawl an si tiah a sim.\nIndia, South Korea, Romania, Syprus, Malta, Thailand, Taiwan, Portugal, Germany, leh Pakistan Embassy Computer pawlkhal an rakzoh thupsak zo mi ah an tel.\nLei Tlun Hmun Pawimawh Pawlin Earth Hour Thlawp Tha\nTui kandung zarhte zanih Earth Hour hmanmi cu leitlun ram tinkim in an ngai pawimawh zetih Company tumpi Wipro Technologies, Tata Teleservices, Vatika Group Reliance Dhirubhai Ambani Group leh Tata Group pawlkhalin himi tikcucan hmangin Meisa an tithim thluh ih, leitlunih Meisa tithim langsar bikpawl lakah HP, America Express leh Google an tel.\nNikum ih Earth Hour hmangih Nazi pakhat sung Meisa an tithim mikhan leitlun boruak tampi a titha manih Energy tamzet a save ih ruah asi. tuikum khalhin Energy tampi a save phah dingah zum asiih Lei tlun ram dangdang pawlih Energy save danhi theifiang ciah asi hrihlo ih New Zealand cun Power an hmankel theu hnakih 13% in an hmangmalih Dubai in 2.4% Bangkok in 73.34 MW ih mal an hmang.\nLei tlun hmun pawimawh leh langsar 371 in Earth Hour hmangin nazi pakhat sung Power an Off ih cumi pawllakih langsar bik pawlcu CN Tower(Toronto, Canada) Empire Building(Newyork, USA) Sears Tower (Chicago, USA) Golden Gate(San Francisco) Sydney Opera House(Sydney, Australia) Table Mountian(Cap Town, South Africa) Wat Arun Buddhist Temple(Bangkok, Thailand) Colosseum(Rome, Italy) London’s City Hall(England) Space Needle(Seattle, USA) pawl an si.\nDalai Lama In Kawlram Phungki Pawl Hnen Ah Ngennak Nei


Joshua 6 | Laicianghlim (The Holy Bible)\n1Israel mite manin Jerikhu khua khiah pit lio in kham i. Cia khua songin aisu khai suak lo ai aisu khai lut ve lo i. 2Ciafangin BAWIPA in Joshua hnenah, “Sik tu! Jerikhu khua khiah a kumpibawi le a raalkapte kawmin na kut songah na pe zo ing. 3Ning raalkap a veksenin Jerikhu khua khiah velkhat kim in feh tuh i si. Ciatih bangin ni ruk song feh tuh i si. 4Phungki pasrih in tuucang ki thirhlung pasarih khiah thingkuang hmai ah phur tu seh. Ikhalselai ni sarih nia fangin vel sarih kim tuh le phungkite in thirhlung tum tuh i. 5Ciale tuucang ki thawn a sau ngai tum fangin cia thirhlung aw khiah ning za fangin, mi zapui veksenin aw cawm ngai in au tuh i si. Ciafangin khua renhnak sen khiah tlu tuh berh i. Ciafangin aisu khai ningmah hlan cang ten ah feh tuh i si.”Ti in rel i.\n6Ciamanin Nun fapa Joshua in phungkite khiah hnenah ko ai, “Lungkhim dunhnak thingkuang khiah phur tu i lai, phungki pasarih in tuucang ki thirhlung khiah BAWIPA ai thingkuang hmai ah phur tu seh.”Ti in rel i. 7Ciafang in Joshua in mi zapui hnenah, “Feh tu i lai khua khiah kim tuu-ih. Cen raal thilthuam vongtu te in BAWIPA thingkuang hlanin feh tu seh.”Ti in rel i.\n8Ciatih bangin Joshua in mi zapuite hnenah thurel ben fangin phungki pasarihte khai tuucang ki thirhlung pa sarih thawn BAWIPA hmai in feh ai thirhlung khiah tum ai BAWIPA ai lingdunhnak thingkuang in amahte hnua in kawi i. 9Raalkapte in thirhlung tumtu phungkite hmai in feh ai a hnualam kiltute in thingkuang hnua in feh ai cialak in phungkite in thirhlung khiah tum thliah thlo i. 10Ciafangin Joshua in mi zapuite hnen ah, “Au tuu-ih ti in ning ruai nia khim hlan lo au tuh lo i si. Ning ka in khai pong tuh bul lo i si. Cia nia fang ianin au tuh i si.”Ti in relcia i. 11Ciatihin BAWIPA thingkuang thawn Jerikhu khua khiah vel khat kim ruai i. Ciaben fangin anite khai camp ah hleng leh ai camp ah caam i.\n12Joshua khai zingniu in tho ai phungkite in BAWIPA thingkuang khiah phur i. 13Ciafangin BAWIPA thingkuang hlanai fehtu tuucang ki thirhlung pasarih phurtu phungki pasarih khai thirhlung tum kongin feh betbo i. Raalkapte khiah amahte hmai in feh i. BAWIPA thingkuang hnua in hnualam kiltute in hlun ai cialak in phungkite in thirhlung khiah tum thliahthlo i. 14Ni nih nia fangin anite khai cia khua khiah vel khat kim ai camp ah let tlaang leh i. Ciatih in ni ruk song bawn i.\n15Ikhalselai ni sarih nia fangin anite khai khuahma niu khuavar ngom in tho ai cia khua khiah vel sarih kim i. Cia nia lekah cia khua khiah vel sarih kim i. 16A vel sarihhnak khim fangin, phungkite in thirhlung tum fangin, Joshua in mi zapui hnenah, “Au tuu-ih. Ziangmanti fangin BAWIPA in he khua khiah ning pe zo i hang! 17He khua khiah a songai umtu mite kawmin BAWIPA in hnawmcan tuh sio i hang. Phatemah Rahab le a inn song ai um tu te lek a veksenin nung tuh i. Ziangmanti fangin kin hlathnak cungthauhte khiah amah in thup i. 18Cen ningte aisu in khai a awrsia camhnak thilte khiah lang mah ih. Cia awrsia camhnak thilte khiah lang leisikhaw ningmah khai awrsia camhnak ngah tuhai Israel camp khiah awrsia camhnak ngah tuh ve ai hnaihnok tuh i. 19Ikhalselai sui le ngun le dar le thir belte tu BAWIPA hnenah hlu zo i. BAWIPA tangka khawi hmunah pum tuh i.”Ti in rel i. 20Ciamanin phungkite in thirhlung tum fangin mi zapui khai au i. Mi zapui in thinrhlung aw khiah za fangin aw cawm ngai in au fangin, khua renhnak sen khai tlu berh i. Ciafangin mi zapui khai khua songah amahte hmai cang tenah lut ai cia khua khiah lang i. 21Ciafangin anite in cia khua songai umtu pasal, nupang, naupang le patar le kawlpaw le tuu le lak te khiah vangsau thawn rek sio i.\n22Ikhalselai Joshua in cia ram cultu mite panih hnenah, “Phatemah nuu inn ah feh tu i lai, a hnenah ning kham bangin, cia nuu le a naihnak hmuah a veksenin kawih tuu-ih.”Ti in rel i. 23Ciafangin cia cungthauh ai fehtu tlangvalte khai feh ai Rahab le a paa le a nuu le a hmingpaa te le a naihnak hmuah a veksenin kawih i. Ciamanin amah le a unau hmuah a veksenin lang ai Israel camp pua ah haih i. 24Ikhalselai cia khua khiah a songai umhnak hmuah thawn mei in tai i. Sui le ngun le dar le thir belte ian BAWIPA tangka khawl hmun innah dah i. 25Ciatihin Joshua in phatemah Rahab le a paate songkhat le a naihnak hmuah a veksenin him ruai i. Joshua in Jerikhu cul tuhin cungthauh hlathnakte khiah thup manin Rahab khai tunnia tianin Israel ah um hlen i.\n26Ciafangin Joshua in amahte hnenah, “He Jerikhu khua sa leh tuhin tho tu pa khiah awrsia camhnak ngah tu seh. A te hmasaber a fapa pum thawnin a hamsa tu seh. Cen a fapa nautaber thawn a kawldawng te khiah sa tu seh.”Ti in thu pe i. 27Ciatih bangin BAWIPA khai Joshua thawn umkhat ai cia ram hmuahhmuah ah a hming khiah thang i.


Palik Bawi Le A Kuthnuai Palik Cu Bike Thawn Lam An Leng Laiah An Rak Kap, Palik Bawi A Thi – Meifar\nOctober 2, 2021 admin Myanmar 0\nKharan Township, Yoke Gyi khua ih palik bawi le a kuthnuai palik pakhat cu October 1, 2021 simlam nazi 7:00 hrawngah bike thawn lam an leng.\nCutin lam an leng laiah meithal in veithum kah an tong ih a hmun ah palik bawi cu a thi hngal, a kuthnuai palik khal thi le dam karlakah aum lai. Kah tong palik pahnih cu Kharan police station ih palik bawi Thet Lin Aung le palik Sai Aung an si.\nKharan police station ih duty palik pawl cu ralkap in rampi thuneihnak an lak hnu ihsin duty pawl an si, hmun dang ihsin Kharan police station ah an ra duty. Tualsung mi pakhat in “Palik 2 cu bike thawn an tlunlam ah Zuugyi kiangah an rak kap, zo pawlin an kap ti cu kan thei lo.\nPalik bawi Thet Lin Aung cu a hmun ah a thi cih, palik Sai Aung khal siizung ah an tuamhlawm rero lai ih a dinhmun cu seherh aum tuk. Thih le nung karlak ah aum, Zuugyi hmun ah ralkap pawl an va thleng zo ih hlakhlainak an nei rero lai” tin Kanyan Channel hnenah a sim thei.\nMandalay Thawngtla 180 An Suah Zalen